**האריה ובת המלך**

נסיכה, הבת של המלך הגיעה לפרקה. לגיל שתים עשרה, כמו שקורה באתיופיה והיה צריך לחתן אותה. והמלך רצה חתן כמו שצריך בשבילה ופרסם מודעות ומפה לאוזן וכולם שמעו.

הגיעו כל מיני גברברים ואז יום אחד הגיע אריה עם רעמה ענקית, עם שיניים חדות בצורה בלתי רגילה, עם ציפורניים חדות וככה נכנס לארמון וכולם, אפילו השומרים של הארמון, נורא נבהלו וישר נתנו לו להיכנס, כול אנשי הארמון מרוב פחד ויראה זזו אחורה, כולם כבר מפנים לא את המקום. הוא לא צריך להגיד כלום. והוא נכנס לארמון, האריה הגיע לכס המלך , המבטים היו של מלך-אל מלך. המלך (בשר ודם) קם ושואל אותו: שלום, מה אתה צריך?

**אריה עונה:** מה אני צריך? אני רוצה להתחתן עם הנסיכה. שמעתי שאתה מחפש שידוך טוב ואני חושב שאני שידוך הולם

**המלך (בשר ודם)** חושב קצת מה לעשות ואז הוא מציע לו הצעה כזאת ואומר לו - תשמע אתה נראה מדהים, אתה מתאים בדיוק לבת שלי, אבל, הרעמה שלך שהיא מאוד מאוד יפה, זה עלול להפחיד את הנסיכה, על כן אם רק תוכל להסתפר, זה יהיה מצויין, אתה יודע הבת שלי לא כ"כ יודעת איך להתמודד עם זה ואתה הולך לגור איתה.

**המלך (האריה)** אומר אין שום בעיה הולך. חוזר אחר כך מגולח, ממש קרחת יפה אומר למלך-'הנה אתה רואה, גילחתי את השיער'. עכשיו תן לי את הבת שלך.

**המלך (בשר ודם**) אומר לו – אתה נראה באמת הרבה יותר טוב, אבל הציפורניים שלך, אני יודע, זוג צעיר, אתם צריכים להתייחד, בטח תרצה לחבק אותה ולכן אתה עלול לשרוט אותה והיא כל כך עדינה אז מה דעתך שאתה תלך ותגזור את הציפורניים?

**אומר האריה** – אין שום בעיה, הולך, גוזר את כל הצפורניים ככה, ממש עד שלא נשארה שום ציפורן וחוזר ואומר לו- תראה איזה צפורניים!

**אומר לו המלך**-וואו, הרבה הרבה יותר טוב. עכשיו אני בטוח שתתחבקו ולא יקרה שום דבר. רק דבר אחד, החיוך שלך מקסים ממש. האם אתה יכול טיפ טיפה לשייף את השיניים? קצת ליישר אותם? זה נורא יעזור, כי הנסיכה לא רגילה לחיוך כזה גדול,

**הולך האריה**, מוציא את כל השיניים וחוזר. ומנסה להיכנס לארמון והשומרים מסתכלים עליו ואומרים לו – מה אתה רוצה? אומר – מה אני רוצה? אני באתי לפה כי אני רוצה להתחתן עם הנסיכה. אני אריה! ככה לא מסוגל לדבר.. מביטים בו בגיחוך ואומרים לו – **אריה? ולא כל כך נותנים לו להיכנס. המלך ששומע את כל המהומה, יוצא למרפסת ומסתכל עליו ואומר – מי זה? מה הוא רוצה?** השומרים עונים לו שהוא טוען שהוא רוצה להתחתן עם הנסיכה.

- **המלך** עומד על המרפסת נקרע מצחוק אומר - להתחתן? עם הנסיכה שלי? תגיד **לי איזה מין מלך אני? שאני אתן את הנסיכה למין חתול כזה?** ואז המלך (האריה) כל כך התעצבן שניסה לשאוג, ניסה להפחיד, אבל שום דבר. לא עזר, אין ציפורניים, אין שיניים הוא נשאר בלי כלום..